ákran kárma karmakŕ̥ta ityákranhi kárma karmakŕ̥taḥ sahá vācā́ mayobhuvéti saha hí vācā́krandevébhyaḥ karma kr̥tvéti devébhyo hi kárma kr̥tvā́stam préta sacābhuva ítyanyáto hyóḍhayā saha bhávanti tásmādāha sacābhuva ityástam pretéti jaghanārdho vā́ eṣá yajñásya yatpátnī tā́metatprā́cīṃ yajñam prā́sīṣadadgr̥hā vā ástaṃ gr̥hā́ḥ pratiṣṭhā tádgr̥héṣvevaìnāmetátpratiṣṭhā́yām prátiṣṭhāpayati